1. Πρόταση απόφασης (Β7-0079/2009) - Ειδική επιτροπή για την οικονομική και χρηματοπιστωτική κρίση (αρμοδιότητες, σύνθεση, εντολή) (ψηφοφορία) 
Eva Joly
(FR) Κύριε Πρόεδρε, θέλουμε να προστεθεί στο στοιχείο α) η ακόλουθη φράση:
"αλλά και επί των αναπτυσσόμενων χωρών", ώστε να προκύψει η πρόταση: "να αναλύσει και να αξιολογήσει τις διαστάσεις της κοινωνικής, οικονομικής και χρηματοπιστωτικής κρίσης, τις επιπτώσεις της επί της Ευρωπαϊκής Ένωσης και των κρατών μελών της, αλλά και επί των αναπτυσσόμενων χωρών".
Eva Joly
(EN) Κύριε Πρόεδρε, θέλουμε επίσης να περιληφθεί αναφορά στην "αναπτυξιακή συνεργασία", ώστε να τροποποιηθεί η περίοδος ως εξής: "να αναλύσει και να αξιολογήσει τη μέχρι σήμερα εφαρμογή της κοινοτικής νομοθεσίας σε όλους τους σχετικούς τομείς, συμπεριλαμβανομένης της αναπτυξιακής συνεργασίας". Θεωρήσαμε ότι η άποψη των αναπτυσσόμενων χωρών δεν εκφραζόταν στην εντολή.
